PARLAMENTUL ROMÂNIEI

CAMERA DEPUTAŢILOR
Comisia  pentru  cultură, arte, mijloace de informare în masă

RAPORT

asupra Propunerii legislative pentru modificarea şi completarea Legii nr. 29/2000 privind sistemul naţional de decoraţii al României, cu modificările ulterioare

Propunerea legislativă pentru modificarea şi completarea Legii nr. 29/2000 privind sistemul naţional de decoraţii al României, cu modificările ulterioare (Pl 588/2003) a fost transmisă Comisiei pentru cultură, arte, mijloace de informare în masă, cu adresa nr. 588/10.12.2003, Comisia pentru cultură, arte, mijloace de informare în masă fiind sesizată în fond. Propunerea legislativă a fost trimisă, spre avizare, Comisiei pentru administraţie publică, amenajarea teritoriului şi echilibru ecologic, Comisiei pentru buget, finanţe şi bănci şi Comisiei juridice, de disciplină şi imunităţi. Până la data încheierii raportului, Comisia a primit avizul Comisiei pentru administraţie publică, amenajarea teritoriului şi echilibru ecologic, care a fost favorabil, în forma prezentată. În redactarea raportului, Comisia a ţinut cont de avizul emis de Consiliul Legislativ şi de Punctul de vedere al Guvernului. 

.
Propunerea legislativă face parte din categoria legilor organice, potrivit prevederilor art. 73 alin. (3) din Constituţia României.


Propunerea legislativă a fost dezbătută în şedinţele Comisiei din zilele de 16 decembrie 2003 şi 26 ianuarie 2004. 

În conformitate cu prevederile art. 52 din Regulamentul Camerei Deputaţilor, la dezbaterea propunerii legislative a participat d-nul deputat Dorel Bahrin, în calitate de iniţiator şi de preşedinte al Comisiei speciale pentru elaborarea propunerilor legislative prevăzute la art. 79 din Legea nr. 29/2000 privind sistemul naţional de decoraţii al României şi avizarea proiectelor de legi pentru aprobarea ordonanţelor şi ordonanţelor de urgenţă emise de Guvern în acest domeniu.

La lucrările Comisiei au fost prezenţi 16 deputaţi, din totalul de 19 membri ai Comisiei.


Raportul Comisiei a fost adoptat cu unanimitatea voturilor celor prezenţi în sală în momentul votării (11 voturi pentru).


În urma dezbaterii, Comisia pentru cultură, arte, mijloace de informare în masă propune aprobarea Propunerii legislative pentru modificarea şi completarea Legii nr. 29/2000 privind sistemul naţional de decoraţii al României, cu modificările ulterioare, cu amendamentele anexate.

A M E N D A M E N T E   A D M I S E

la Propunerea legislativă pentru modificarea şi completarea Legii nr. 29/2000 privind sistemul naţional de decoraţii al României, cu modificările ulterioare
Nr.

crt.
Text iniţial
Textul propus 

(autorul amendamentului)
Motivarea amendamentelor propuse

0
1
2
3

1. 
Propunerea legislativă pentru modificarea şi completarea Legii nr. 29/2000 privind sistemul naţional de decoraţii al României, cu modificările ulterioare
Titlul legii se modifică şi va avea următorul cuprins:

Propunerea legislativă pentru modificarea şi completarea Legii nr. 29/2000 privind sistemul naţional de decoraţii al României

(Amendament propus de Comisie)
Precizarea nu este necesară, în titlul legii.

2. 
_________________________
După punctul 1 se introduce un punct nou, punctul 2, care va avea următorul cuprins:

2. La articolul 10, punctul 3 se modifică şi va avea următorul cuprins:

„3. Semnul onorific În Serviciul Patriei, care se conferă ofiţerilor şi funcţionarilor publici cu statut special, cu grade profesionale echivalente cu gradele de ofiţeri, care au:

a) 15 ani de activitate în domeniile apărării, al ordinii publice şi al siguranţei naţionale;

b) 20 de ani de activitate în domeniile apărării, al ordinii publice şi al siguranţei naţionale;

c) 25 de ani de activitate în domeniile apărării, al ordinii publice şi al siguranţei naţionale;“

(Amendament propus de Comisie)
Pentru a pune de acord conţinutul legii cu procesul de demilitarizare a Ministerului Administraţiei şi Internelor.

3. 
_____________________________
După punctul 2 se introduce un punct nou, punctul 3, care va avea următorul cuprins:

3. La articolul 10, punctul 4 se modifică şi va avea următorul cuprins:

„4. Semnul onorific În Serviciul Patriei pentru maiştri militari, subofiţeri şi pentru funcţionari publici cu statut special, cu grade profesionale echivalente cu gradele de maiştri militari şi subofiţeri, care au:

a) 15 ani de activitate în domeniile apărării, al ordinii publice şi al siguranţei naţionale;

b) 20 de ani de activitate în domeniile apărării, al ordinii publice şi al siguranţei naţionale;

c) 25 de ani de activitate în domeniile apărării, al ordinii publice şi al siguranţei naţionale;“

(Amendament propus de Comisie)
Pentru a pune de acord conţinutul legii cu procesul de demilitarizare a Ministerului Administraţiei şi Internelor.

4. 
_____________________________
După punctul 3 se introduce un punct nou, punctul 4, care va avea următorul cuprins:

13. La articolul 10, punctul 5 se modifică şi va avea următorul cuprins:

„5. Semnul onorific În Serviciul Patriei pentru militari şi funcţionari publici cu statut special se instituie în locul vechiului Ordin Meritul Militar şi a Semnului onorific În Serviciul Armatei.“

(Amendament propus de Comisie)
Pentru a pune de acord conţinutul legii cu procesul de demilitarizare a Ministerului Administraţiei şi Internelor.

5. 
__________________________
După punctul 4 se introduce un punct nou, punctul 5, care va avea următorul cuprins:

5. La articolul 10, punctul 6 se modifică şi va avea următorul cuprins:

„6. Ofiţerii, maiştrii militari, subofiţerii şi funcţionarii publici cu statut special, cu grade profesionale echivalente cu gradele de ofiţeri, maiştri militari şi subofiţeri, decoraţi cu Ordin Meritul Militar şi/sau cu semnele onorifice prevăzute la pct. 5 beneficiază de prevederile Legii nr. 80/1995 privind statutul cadrelor militare, cu modificările şi completările ulterioare.“

(Amendament propus de Comisie)
Pentru a institui un regim de egalitate între persoanele decorate cu Ordinul Meritul Militar şi cele decorate cu semnele onorifice În Serviciul Patriei şi, respectiv, În Serviciul Armatei.

6. 

Punctele 2 ;i 3 ale Propunerii legislative se renumerotează şi devin punctele 6 şi, respectiv, 7.

